Ενδοοικογενειακή βία: Επισκόπηση του Νόμου 3500/2006 – Το στάδιο μετά την προκαταρκτική εξέταση
Creators: name: Χριστοδουλίδου, Χριστίνα Αδάμ
Publisher: name: Aristotle University of Thessaloniki
Year: 2022
Subjects: Ενδοοικογενειακή Βία
Νόμος 3500/2006
Ποινική διαμεσολάβηση
Domestic violence
Law 3500/2006
Criminal Mediation

description: Αντικείμενο της παρούσας διπλωματικής εργασίας αποτελεί η ενδοοικογενειακή βία, ένα φαινόμενο που απασχολεί τις κοινωνίες παγκοσμίως και το οποίο έλαβε τεράστιες διαστάσεις ιδιαίτερα κατά την περίοδο της πανδημίας του κορονοϊού (COVID- 19). Στην εισαγωγή θα γίνει μία σύντομη και γενική αναφορά στο φαινόμενο, ενώ εν συνεχεία θα αναφερθεί το ελληνικό νομικό πλαίσιο, στο οποίο στηρίζεται η προστασία των θυμάτων της ενδοοικογενειακής βίας και η αντιμετώπιση του φαινομένου, και ειδικότερα θα γίνει μνεία στις διατάξεις του Συντάγματος και του Νόμου 3500/2006 «για την αντιμετώπιση της ενδοοικογενειακής βίας και άλλες διατάξεις». Ο όρος «ενδοοικογενειακή βία» περιλαμβάνει τις έννοιες της «οικογένειας» και της «βίας», γι’ αυτό και μετέπειτα γίνεται προσπάθεια να αποσαφηνιστούν οι τελευταίες. Κρίθηκε, δε, ιδιαιτέρως σημαντικό να γίνει μία εκτενής αλλά ταυτόχρονα και σύντομη αναφορά στα επιμέρους αδικήματα που προβλέπονται στον Νόμο 3500/2006, ήτοι στην ενδοοικογενειακή σωματική βλάβη, ενδοοικογενειακή παράνομη βία, ενδοοικογενειακή απειλή, βιασμό και κατάχρηση σε ασέλγεια, ενδοοικογενειακή προσβολή της γενετήσιας αξιοπρέπειας και του αδικήματος της παρακώλυσης απονομής δικαιοσύνης, τα οποία εξετάζονται τόσο αυτοτελώς όσο και εν συγκρίσει με τις αντίστοιχες διατάξεις του Ποινικού Κώδικα. Κατόπιν, πραγματοποιείται επισκόπηση και ανάλυση του θεσμού της ποινικής διαμεσολάβησης, μιας πρωτοποριακής θα έλεγε κανείς ρύθμισης, ενώ θα αναφερθεί σε αδρές γραμμές και η ποινική διαδικασία που ακολουθείται στην περίπτωση που η ποινική διαμεσολάβηση μεταξύ θύτη και θύματος αποβεί άκαρπη. Μετά, θα επιστρέψουμε στο Νόμο 3500/2006 για να γίνει μνεία των ποινικών δικονομικών ρυθμίσεων που τούτος προβλέπει, ενώ, τέλος, θα αναφερθούν τα συμπεράσματα της παρούσας μελέτης.
description: The subject of this dissertation is domestic violence, a phenomenon that concerns societies worldwide and which took on enormous proportions especially during the period of the coronavirus pandemic (COVID-19). In the introduction there will be a brief and general reference to the phenomenon, then, the Greek legal framework will be mentioned, on which the protection of the victims of domestic violence and the treatment of the phenomenon is based, and in particular reference will be made to the provisions of the Constitution and the Law. 3500/2006 "on the treatment of domestic violence and other provisions". The term "domestic violence" includes the concepts of "family" and "violence", so an attempt is being made to clarify them. It is particularly important to make an extensive, but, at the same time brief reference, to the specific offenses provided for in Law 3500/2006, namely domestic bodily harm, domestic illegal violence, domestic threat, rape and sexual abuse and the offense of obstructing the administration of justice, which are examined both independently and in comparison with the corresponding provisions of the Criminal Code. Then, a review and analysis of the institution of criminal mediation is carried out, an innovative regulation, as well as the criminal procedure in case the mediation between the offender and the victim is fruitless. Then, we will return to Law 3500/2006 to refer to the criminal procedural regulations, while, finally, the conclusions of the present study will be reported.